Μωαβίας Β΄

Ο Μωαβίας ιμπν Γιαζίντ ή Μωαβίας Β΄ (περί το 664 - 684) ήταν ο τρίτος Χαλίφης των Ομεϋαδών (683 - 684). Ο Μωαβίας Β΄ διαδέχθηκε τον πατέρα του Γιαζίντ Α΄ και ήταν ο τελευταίος Χαλίφης από τον κλάδο των Σουφιανίδων της Εθνικής Αραβικής δυναστείας των Ομεϋαδών, βασίλευσε πολύ λίγο και πέθανε πρόωρα.Bosworth, C.E. (1993). "Muʿāwiya II". In Bosworth, C. E.; van Donzel, E.; Heinrichs, W. P. & Pellat, Ch. (eds.). The Encyclopaedia of Islam, Second Edition. Volume VII: Mif–Naz. Leiden: E. J. Brill

Βιογραφία

Ο Μωαβίας γεννήθηκε στην Συρία, ήταν γιος του Χαλίφη Γιαζίντ Α΄ με μια άγνωστη σύζυγο από την φυλή των Καλμπ, ίσως ήταν μητέρα του ετεροθαλούς αδελφού του Καλίντ Ιμπν Γιαζίντ. Ο πατέρας του πέθανε στο αγαπημένο του καταφύγιο στην Συριακή έρημο σε μια ηλικία ανάμεσα στα 35 και τα 43, η ταφή του έγινε εκεί.Lammens 1921, σ. 478 Ο Γιαζίντ Α΄ τον όρισε διάδοχο λίγο πριν πεθάνει, τον διαδέχθηκε σε μια ηλικία 18-23 ετών. Η εξουσία του περιορίστηκε μόνο στην νότια Συρία όπου βρισκόταν η φυλή Κάλμπ η οποία τον υποστήριζε, ο Αλλάχ ιμπν αλ Ζουμπάιρ διεκδικούσε το Χαλιφάτο από την έδρα του στην Χετζάζ. Η εξουσία του διατηρήθηκε πολύ λίγο, λιγότερο από 2 μήνες για αυτό δεν υπάρχουν πληροφορίες για αυτήν, οι σημαντικότερες είναι:

Έγινε μέλος των Καντισίγια, αυτό προκύπτει από το γεγονός ότι παραιτήθηκε λίγο πριν από τον θάνατο του
Κατήγγειλε την τυραννία και την αδικία που έκαναν οι προκάτοχοι του στους Αλίδες.Ya'qubi. Tarikh al-Yaqubi. σσ. 302–303
Πήρε τον τίτλο του "πατέρα της Λάιλα", αυτό δείχνει αδυναμία, πιθανότατα επειδή δεν είχε παιδιά.
Παραιτήθηκε λίγο πριν τον θάνατο του, αυτό προκύπτει πιθανότατα από μετέπειτα προπαγάνδα των Μαρουανιδών.Al-Tabari. Henri Lammens (ed.). Annales quos scripsit Abu Djafar Mohammed ibn Djarir at-Tabari. Τομ. 2

Ο Μωαβίας Β΄ συνέχισε την δημοσιονομική πολιτική του πατέρα του αποδίδοντας το ένα τρίτο των φόρων.Lammens, Henri (1920). "Moʿâwia II ou le dernier des Sofiânides". Études sur le siècle des Omayyades. Beirut. σσ. 177–179 Την περίοδο της διακυβέρνησης του υπέφερε έντονα από σοβαρά προβλήματα υγείας, για αυτό διέμενε μόνιμα στα ανάκτορα των Ομεϋαδών στην Δαμασκό. Ο Μωαβίας Β΄ παραιτήθηκε λίγο πριν τον θάνατο του λέγοντας στην οικογένεια του την φράση "ο πατέρας μου ήταν σκληρός, κατέσφαξε την οικογένεια του Προφήτη, για αυτό καταριέμαι τον θρόνο, ας τον πάρει όποιος θέλει". Δεν είναι σαφής η αιτία του θανάτου του αν ήταν δηλαδή ο ίκτερος ή η πανώλη. Οι εξεγέρσεις του Άμπντ Αλλάχ Ιμπν Αλ-Ζούμπαϊρ τερματίστηκαν χάρη στο γεγονός ότι δεν είχε παιδιά και δεν όρισε διάδοχο. Με τον θάνατο του η εξουσία των Ομεϋαδών κατέρρευσε, ακολούθησε χάος μέχρι την εποχή που ανέβηκε στον θρόνο του Χαλίφη ο Μαρουάν Α΄, δεύτερος ξάδελφος του παππού του και ιδρυτής του κλάδου των Μαρουανιδών.

Παραπομπές

Πηγές

Lammens, Henri (1921). Le Califat de Yazid Ier (Στα Γαλλικά). Beirut: Imprimerie Catholique Beyrouth

Κατηγορία:7ος αιώνας
Κατηγορία:Ομεϋάδες χαλίφηδες